संत बालीनाथ जन्मोत्सव पर बैरवा समाज वाहन रैली निकलेगा
उज्जैन | संत बालीनाथ जन्मोत्सव 31 दिसंबर को बैरवा दिवस के रूप में मनाया जाएगा। इसके उपलक्ष्य में 30 दिसंबर को किशनपुरा स्थित मंदिर प्रांगण में भजन एवं 31 को समाजजन बड़ी संख्या में वाहन रैली के रूप में निकलेंगे।
गुरुवार को प्रेस से चर्चा में समाज के ओपी विश्व प्रेमी, राजकुमार खलीफा, सुरेंद्र मरमट, दिनेश जाटवा आदि ने बताया बैरवा दिवस के उपलक्ष्य में महिलाओं व बालिकाओं की मेहंदी एवं सांस्कृतिक प्रतियोगिता होगी। 30 दिसंबर को राधाकिशन वाडिया किशनपुरा के निवास के सामने प्रांगण में संत-गुरुओं की भजन मंडलियां सत्संग करेंगी। 31 को वाहन रैली संत बालीनाथ मंदिर बागपुरा से फ्रीगंज, चामुंडा माता चौराहा, देवासगेट, दौलतगंज, हरिफाटक ओवरब्रिज, महाकाल, होते हुए किशनपुरा के हनुमान मंदिर पहुंचेगी।
bho_Deva hin_Deva hin_Deva